  Виталий Пронин Кышкыт учырен сэрен Удмуртиын 11-тӥ но 12-тӥ ноябре ялэмын кайгырон нуналъёс.Элькун Тӧро А. Бречалов ивортӥз: быремъёслэн семьяоссылы висъяськоз 1 миллион манет, 400 сюрс манет басьтозы зол сӧсырмемъёс, 200 сюрс манет сётӥськоз вӧсь луэмъёслы.Чакламын ларгам ваньбурлы компенсация но. Со понна Удмуртской ульчаысь 261-тӥ юртысь вань квартираос эскеремын луозы. Компенсацилэн быдӟалаез - 500 сюрс манетысен 200 сюрс манетозь.Озьы ик А. Бречалов пусйиз: та коркан улӥсьёслы уже потон ласянь сюлмаськоно уз луы. Соослэн кивалтӥсьёсынызы та юан сэрттэмын-пертчемын ини. Улӥсьёслэн кредит я налог тыронъёссы пумысен ужпум но йылаз-пумаз вуттэмын - соосъя исполнительной листъёс огдырлы дугдытэмын.Ольга Корепанова Туспуктэм: Александр Горбунов  